"Staro Rīga" logo
**Staro Rīga** ir ikgadējs gaismas festivāls Rīgā, Latvijā.

Par festivālu
-------------

Centrāltirgus paviljoni festivāla "Staro Rīga" laikā 2010. gadā
Pirmoreiz Staro Rīga notika 2008. gadā un kļuva par ikgadējo tradicionālo festivālu. Pasākums parasti ilgst 4—5 dienas, un tās norises laiks sakrīt ar Latvijas Republikas proklamēšanas gadadienas svinībām.

Festivāls Staro Rīga ļauj pilsētas iedzīvotājiem un viesiem apskatīt unikālus gaismas mākslas objektus. Tikai dažus vakarus ielās, parkos, laukumos un uz īpaši izgaismotajām namu fasādēm var apskatīt dažādās tehnikās veidotus mākslas objektus un gaismu izrādes, rosinot ieraudzīt pazīstamas Rīgas pilsētas vietas jaunā gaismā.

Visi pasākuma objekti apskatāmi bez maksas un ir pieejami visām vecuma grupām.

Organizatori un atbalstītāji
----------------------------

Gaismas festivāls Staro Rīga notiek pēc Rīgas domes iniciatīvas, iesaistoties uzņēmumiem un radošām personībām, kas vēlas dot savu artavu kopīgas svētku sajūtas veidošanā. Festivālu organizē Rīgas domes Kultūras departaments sadarbībā ar vadošajiem Latvijas gaismas un video māksliniekiem, pasākumu organizatoriem un mākslinieku grupām.

Vēsture
-------

### 2008. gads

"Torņu vērotājs" Ķīpsalā Staro Rīga 2008 laikā.
Norisināšanās laiks: 14.—18. novembris. Apgaismoto objektu skaits — 40.

Tika piedāvāti atbilstoši pastaigu maršruti pa kanālmalu un tai pieguļošajiem parkiem, Rātslaukumu, Līvu laukumu, Doma laukumu un Vērmanes dārzu, kā arī teatrāli priekšnesumi un izklaides.

Daļa izgaismoto objektu turpināja priecēt rīdziniekus un viesus arī ikdienā, kļūstot par neatņemamu Rīgas noformējuma koncepcijas sastāvdaļu un attiecīgi par ilgtermiņa investīciju Rīgas sejas veidošanā.

Festivālu noslēdza Latvijas 90 gadu jubilejai veltīts multimedials gaismas priekšnesums 11. novembra krastmalā.

### 2009. gads

"Skanstes virsotnes" festivāla "Staro Rīga" laikā 2009. gadā
Norisināšanās laiks: 14.—18. novembris. Apgaismoto objektu skaits — 56.

Tika atvērta oficiāla festivāla mājas lapa. Piedāvātajos pastaigu maršrutos tika iekļauti gan Rīgas domes Kultūras departamenta konkursā iesniegtie un atbalstītie projekti, gan ar privātuzņēmēju atbalstu tapuši gaismas objekti, gan arī no jauna izveidotie fasāžu gaismojumi. Tostarp — 7 skolu fasādes. 
Visi festivāla 56 objekti sadalāmi 5 grupās: 18 jauni gaismu objekti, 3 no 2008. gada festivāla programmas, 9 objekti, kas tapuši ar festivāla sadarbības partneru atbalstu, 12 LMA studentu darbi, kā arī 14 pilsētvides pastāvīgie gaismu objekti. 
Pirmo reizi festivālā Staro Rīga bija skatāmi Latvijas Mākslas akadēmijas Dizaina nodaļas studentu darbi. Maršrutos iekļauti konkursa kārtībā izvēlētie 12 jauno dizaineru veidotie gaismas objekti.

Gaismas objekts "Četri balti krekli"
### 2010. gads

Norisināšanās laiks: 18.—21. novembris. Apgaismoto objektu skaits — 75.

2010. gada festivālam pirmoreiz parādījās vienota tēma ("Optiskās Ilūzijas"), kā arī savs moto ("Staro Rīga — Staro arī tu").

Gaismas festivāla objekti tika sadalīti septiņās grupās — 22 festivāla programmas gaismu objekti, 20 festivāla sadarbības partneru gaismu objekti, 7 jauniešu konkursa gaismas objekti (mazbudžeta darbi, kuru finansējums nepārsniedz 500 latu), patstāvīgie pilsētvides izgaismojuma objekti, 6 iepriekšējo gadu gaismas objekti, kā arī 6 īpašie notikumi, kuros iekļautas performances, priekšnesumi un citas norises. Pirmo reizi gaismas festivāla Staro Rīga vēsturē bija 3 starptautiskās programmas objekti.

Pie gaismas festivāla Staro Rīga realizācijas darbojās 24 radošās apvienības un 17 tehniskās kompānijas, lai izveidotu gaismas objektus savu darbu ieguldīja vairāk kā 40 mākslinieki un ideju autori. Festivāla projektu realizācijai finansiālu atbalstu snieguši 36 sadarbības partneri.

### 2011. gads

Norisināšanās laiks: 17.—20. novembris. Apgaismoto objektu skaits — 80.

22 objekti bija Rīgas domes finansēti, 10 — uzstādīti par uzņēmēju līdzekļiem, bet 17 — jauniešu un studentu konkursa gaismas objekti. Pirmo reizi festivāla vēsturē bija izveidota vides reklāmas stendu gaismas objektu programma, kā arī starptautiska programma — 2014. gada Eiropas kultūras galvaspilsētu Rīgas un Ūmeo interaktīvs sadarbības objekts.

* Saeimas nams gaismas festivāla "Staro Rīga" laikā 2011. gadāSaeimas nams gaismas festivāla "Staro Rīga" laikā 2011. gadā
* Ministru kabinets gaismas festivāla "Staro Rīga" laikā 2011. gadāMinistru kabinets gaismas festivāla "Staro Rīga" laikā 2011. gadā
* Tilts pār Pilsētas kanāluTilts pār Pilsētas kanālu
* Rātsnams gaismas festivāla "Staro Rīga" laikāRātsnams gaismas festivāla "Staro Rīga" laikā
* Objekts "Upe pilsētas krastā"Objekts "Upe pilsētas krastā"
* Objekts "LASĪ-TAVA" Brīvības ielāObjekts "LASĪ-TAVA" Brīvības ielā
* Objekts "Tele 2 Velokino"Objekts "Tele 2 Velokino"
* Mazā ģilde gaismas festivāla "Staro Rīga" laikāMazā ģilde gaismas festivāla "Staro Rīga" laikā
* Brīvības bulvāra aleja gaismas festivālā "Staro Rīga"Brīvības bulvāra aleja gaismas festivālā "Staro Rīga"

### 2012. gads

Norisināšanās laiks: 15.—18. novembris. Apgaismoto objektu skaits — 81.

### 2013. gads

2013. gadā festivāls notika no 15. līdz 18. novembrim, programmā bija sešas tematiskās līnijas, apvienotas "Sešos stāstos par prieku".

### 2014. gads

2014. gada 17. — 19. janvārī notika Staro Rīga speciālizlaidums projekta Rīga 2014 ietvaros.

2014. gadā festivāls notika no 14. līdz 18. novembrim, programmā bija 22 pamatprogrammas objekti un 20 līdzdalības akcijas "Rīgas karnevāls" objekti.

* Simbolisks tilts pār pilsētas kanālu festivāla "Staro Rīga" laikā 2012. gadāSimbolisks tilts pār pilsētas kanālu festivāla "Staro Rīga" laikā 2012. gadā
* Aerodium šovs festivāla Staro Rīga 2013 laikāAerodium šovs festivāla Staro Rīga 2013 laikā
* Gaismas objekts "Viļņošanās" festivāla Staro Rīga speciālizlaiduma laikā 2014. gadāGaismas objekts "Viļņošanās" festivāla Staro Rīga speciālizlaiduma laikā 2014. gadā
* Gaismas objekts "365 nanometri līdz apgaismībai" festivāla Staro Rīga 2014 laikā (Latvijas Universitātes Ķīmijas fakultāte)Gaismas objekts "365 nanometri līdz apgaismībai" festivāla Staro Rīga 2014 laikā (Latvijas Universitātes Ķīmijas fakultāte)

### 2015. gads

2015. gadā festivāls notika no 18. līdz 21. novembrim, tajā bija apskatāmi 42 objekti un festivāla tēma bija "Gaismu sauca... Latvijas māju sajūtu meklējot".

### 2016. gads

Izgaismotā Latvijas dzelzceļa vēstures muzeja Ritekļu kolekcija 2016. gadā
2016. gadā festivāls notika no 17. līdz 20. novembrim, tajā apskatāmi 42 gaismas objekti. Festivālā bija 3 programmas — pamatprogramma "Gaisma ausa", starptautiskā programma un līdzdalības programma "Rīgas karnevāls".

### 2017. gads

Izgaismotais Brīvības piemineklis 2017. gadā
2017. gadā festivāls notika no 17. līdz 20. novembrim, tajā apskatāmi 35 gaismas objekti. Festivālā ir 4 programmas — pamatprogramma "Uz zvaigznēm", starptautiskā programma, līdzdalības programma "Rīgas karnevāls" un programma "Pilsētvide".

Ārējās saites
-------------

* Oficiālā mājaslapa
* Twitter konts
* Facebook lapa
* Draugiem.lv lapa
* Video no 2010. gada

Atsauces
--------

1. ↑  Noslēgsies gaismas festivāls 'Staro Rīga'
2. ↑  Staro Rīga 2012 faktos un skaitļos[novecojusi saite]
3. ↑  Staro Rīga programmā Seši stāsti par prieku
4. ↑  «Gaismas festivāls Staro Rīga 15 - 18. novembris 2013». Arhivēts no oriģināla, laiks: 2016. gada 5. martā. Skatīts: 2014. gada 18. janvārī.
5. ↑  «Staro Rīga speciālizlaidums». Arhivēts no oriģināla, laiks: 2014. gada 14. februārī. Skatīts: 2014. gada 18. janvārī.
6. ↑  «Staro Rīga 2014 festivāla avīze». Arhivēts no oriģināla, laiks: 2014. gada 27. novembrī. Skatīts: 2014. gada 18. novembrī.
7. ↑  Noslēdzies gaismas festivāls "Staro Rīga 2015", noskaidroti skatītāju iemīļotākie objekti